### 7.      Ansøgning om godkendelse af skema B - 44 familieboliger med tilskud på [adresse] i Kalundborg

**Åbent**

Sagsnr.: 326-2017-31508       J.nr.: 03.02.10           Dokumentnr.:
326-2018-203892

**Sagstype**

Beslutning.

**Resume og sagens baggrund**

Vestsjællands almene Boligselskab (VAB) ansøger ved mail af 15.
november 2018 om godkendelse af skema B med en anskaffelsessum på 54,698
mio.kr. og en kommunal grundkapital på 5,470 mio.kr. vedrørende opførelsen af
44 almene familieboliger - opført med tilskud - beliggende på Lupinvej i
Kalundborg. Afdelingsnavnet er nu ændret til [adresse].

Kommunalbestyrelsen på sit møde den 25. oktober 2017 skema A
med en anskaffelsessum på 53,378 mio.kr. og en grundkapital på 5,338 mio.kr. Der
er således en forhøjelse af anskaffelsessummen på 1,320 mio.kr., hvilket
herefter indebærer en forhøjelse af grundkapitalen på 0,132 mio.kr.

Lovhjemmel: Støttebekendtgørelsen.

**Indstillinger**

Direktøren indstiller, at

1.    skema B
godkendes med en anskaffelsessum på 54,698 mio.kr. og en grundkapital på i alt
5,470 mio.kr.

2.    der gives
tilsagn om kommunegaranti for den del af realkreditlånet, der ligger ud over 60
% af ejendommens værdi.

3.    den foreløbige
husleje godkendes til 879 kr.pr. m2.pr.år (excl. forbrug).

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen godkendte skema A på sit møde den 25.
oktober 2017, som angav et overslag over de skønnede udgifter i forbindelse med
opførelse af boligerne. Når der ansøges om godkendelse af skema B, er det
ansøgning om godkendelse af anskaffelsessummen *efter* licitation af
projektet og *før* byggeriets påbegyndelse. Der må højst gå 15 måneder fra
godkendelse af skema A til fremsendelse af skema B. Dette er opfyldt.

*Anskaffelsessummen*

Anskaffelsessummen udviser en forhøjelse fra skema A til
skema B på 1,320 mio.kr., svarende til den almindelige stigning i
maksimumsbeløbet fra 2017 til 2018.

|  |  |  |  |
| --- | --- | --- | --- |
|  | Skema A | Skema B | Forskel |
| mio.kr. | mio.kr. | mio.kr. |
| Grundudgifter | 8,914 | 8,347 | -0,567 |
| Entrepriseudgifter | 37,912 | 39,387 | 1,475 |
| Omkostninger | 5,728 | 6,107 | 0,379 |
| Gebyrer | 0,824 | 0,857 | 0,033 |
| Anskaffelsessum i alt | 53,378 | 54,698 | 1,320 |

Ved licitationen oversteg alle de modtagne tilbud den
økonomiske ramme i forhold til maksimumsbeløbet for 2018, hvorefter der har
været et forløb med at optimere projektet indenfor den økonomiske ramme. Dette
er foregået i tæt samarbejde med kommunen.

Anskaffelsessummen er således udnyttet fuldt ud og må
herefter ikke overskrides.

*Ændringer*

I forhold til skema A er der foretaget følgende ændringer i
projektet i tæt dialog med kommunens Plan og Byg:

·
Projektet opføres som 3 blokke og 2 punkthuse i stedet for
punkthuse lagt i en klynge.

·
Projektet opføres med pudsede facader og gavle beklædt med skifer
i stedet for mursten.

·
Projektet opføres med tag af farvede cementtagsten i stedet for
tagpap.

·
Det planlagte fælleshus opføres ikke.

Plan og Byg forventer ikke, at projektet med ovennævnte
ændringerne vil kræve en dispensation fra lokalplanen, hvilket var tilfældet med
det oprindelige projekt ved skema Øvli Iversen

Det samlede areal på 2.750 m2 og antallet af boliger er
således uændret.

*Tilskud*

Tilskuddet på 2.559.480 kr. udbetales til kommunen den
sidste bankdag i marts 2019 på grundlag af de oplysninger, der er indberettet
til BOSSINF.

Sara Hansen.: 326 1000.0000 25-10-2017.

*Salg af jord, udstykning og byggetilladelse*

Kommunalbestyrelsen godkendte på sit møde den 20. december
2017 salg af jord på 11.000 m2 på Lupinvej til VAB
til opførelse af boligerne. Der er indgået købsaftale med VAB.

Arealet er under udstykning, og der foreligger skematisk
redegørelse fra Landinspektøren på 11.000 m2. Den endelige godkendelse af
udmatrikuleringen forventes fra  Geodatastyrelsen ultimo december 2018/primo
2019.

Der skal foreligge en byggetilladelse inden godkendelse af
skema Villads Christensen Ifølge aftale med VAB og kommunens administration behandles ansøgning
om byggetilladelse sideløbende med nærværende sag, således at byggetilladelsen
tidligst kan forventes meddelt fra PLAN og BYG den 17. december 2018.
Indstillingen fra Økonomiudvalget vil derfor være under forudsætning af, at der
gives byggetilladelse.

*Tidsplan*

Den forventede tidsplan ser således ud:

12-12-2018                       Økonomiudvalget under
forudsætning at byggetilladelse udstedes

17-12-2018                       Byggetilladelse forventes

19-12-2018                       Kommunalbestyrelsen

Januar 2019                      [adresse] med
entreprenører mv.

Februar 2019                    Opstart byggeplads og
mobilisering

Marts 2019 - januar 2020    Byggeperiode

Februar 2020                    Klargøring lejligheder

01-03-2020                       Indflytning

*Garanti*

Ud over det kommunale grundkapitallån påtager kommunen sig
en garanti for den del af det støttede lån, som ligger ud over 60 % af
ejendommens markedsværdi. Markedsværdien opgøres af det långivende
realkreditinstitut *efter* opførelsen, hvorfor garantien ikke kendes før.

**Økonomiske konsekvenser**

[adresse] på 5,470 mio.kr. og tilskud på 2.559.480 kr.
finansieres af konto for indestående i Landsbyggefonden. Afgivelse af
kommunegaranti til opførelse af almene boliger påvirker ikke den kommunale
låneramme. Økonomichefen har ingen bemærkninger.

**Økonomiudvalgets møde den 12.
december 2018:**

Anbefales.

**Bilag**

|  |  |
| --- | --- |
| Tegninger til Skema B | 326-2018-301552 |